Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 306/11/5506	Martin, 5.4.2012
EEČ : 2-40-28-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Martin
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
ako otec dcéry XXXXX, nar. XXXXX,ku ktorej  má vyživovaciu povinnosť vyplývajúcu zo Zákona o rodine a určenú rozsudkom Okresného súdu v XXXXX pod č. k. XXXXX vykonateľným XXXXX prispievať na výživu dieťaťa sumou 1.000,- Sk (33,19 €),  k rukám matky XXXXX, nar. XXXXX trvale bytom XXXXX, ul. XXXXX vždy do 20. dňa v mesiaci vopred, rozsudkom OS XXXXX č. k. XXXXX vykonateľným XXXXX, prispievať na výživu dieťaťa zvýšeným výživným mesačne v sume 2.000 Sk (66,38 €) od 01.10.2008, vždy do každého 20. dňa v mesiaci vopred k rukám matky XXXXX, obvinený si túto povinnosť neplnil tak, ako mu bolo súdom určené, od  09.10.2007 od 31.10.2008 pracoval v spoločnosti XXXXX, kde s ním bol ukončený pracovný pomer podľa § 68 ods. 1 písm. b/ Zákonníka práce, často chýbal z práce, neoznámil ukončenie práceneschopnosti a ani po opakovaných výzvach sa nedostavil na pracovisko, pri nástupe do zamestnania vyživovaciu povinnosť nenahlásil, následne pracoval od 22.07.2008 do 18.09.2008 XXXXX, od 21.10.2009 do 28.06.2010 pracoval u XXXXX so sídlom XXXXX a to od 21.10.2009 do 28.06.2010 a následne od začiatku júna 2011 do 23.06.2011, kde vyživovaciu povinnosť nenahlásil a pracovný pomer ukončil na vlastnú žiadosť, je spoluvlastníkom ornej pôdy, viacerých trvalých trávnatých porastov, a viacerých lesných pozemkov v katastrálnom území XXXXX XXXXX, okres XXXXX a katastrálnom území XXXXX okr. XXXXX, takto svojim konaním dlhuje na výživnom k rukám matky XXXXX za obdobie od januára 2008 doposiaľ sumu 3020,29 €, 

Právna veta:
lebo zanikla trestnosť činu
Odôvodnenie:
Uznesením vyšetrovateľa OR PZ OKP OVK XXXXX, ČVS ORP-XXXXX z XXXXX bolo podľa § 199 ods. 1 Tr. por. začaté trestné stíhanie a podľa § 206 ods. 1 Tr. por. vznesené obvinenie XXXXX pre prečin zanedbania povinnej výživy podľa § 207 ods. 1,3 písm. b/  Tr. zák.  na tom skutkovom základe, ako je uvedené vo výrokovej časti predmetného uznesenia.

Po skončení vyšetrovania bol spisový materiál predložený na tunajšiu prokuratúru spolu s návrhom na zastavenie trestného stíhania podľa § 215 ods. 1 písm. h/ Tr. por..

Obvinený k predmetnej veci využil svoje právo a k veci nevypovedal.

Poškodená XXXXX bola k veci viackrát vypočutá, naposledy dňa XXXXX kedy uviedla, že obvinený jej uhradil v priebehu mesiaca marec 2012 celé dlžné výživné, vrátane mesiaca apríl 2012. Dieťa v čase neplnenia vyživovacej povinnosti otcom núdzou netrpelo.

V spisovom materiáli sa  nachádzajú fotokópie poštových poukážok ako aj príjmových pokladničných dokladov o uhradení výživného.
        
           Podľa § 86 písm. a/ Tr. zák. trestnosť prečinu zanedbania povinnej výživy podľa § 207 Tr. zák., zaniká, ak trestný čin nemal trvalo nepriaznivé  následky a páchateľ svoju povinnosť dodatočne splnil skôr, než sa súd odobral na záverečnú poradu.
S poukazom na vyššie uvedené skutočnosti bolo potrebné potom trestné stíhanie obv. XXXXX zastaviť v zmysle § 215 ods. 1. písm. h) Tr. por.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Soňa Repáňová
prokurátorka